[bookmark: _Hlk89090507]NÁRODNÁ RADA SLOVENSKEJ REPUBLIKY
IX. volebné obdobie
Návrh
ZÁKON
z ...... 2024,
ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov a ktorým sa dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov
Národná rada Slovenskej republiky sa uzniesla na tomto zákone:
Čl. I
Zákon Slovenskej národnej rady č. 372/1990 Zb. o priestupkoch v znení zákona Slovenskej národnej rady č. 524/1990 Zb., zákona Slovenskej národnej rady č. 266/1992 Zb., zákona Slovenskej národnej rady č. 295/1992 Zb., zákona Slovenskej národnej rady č. 511/1992 Zb., zákona Národnej rady Slovenskej republiky č. 237/1993 Z. z., zákona Národnej rady Slovenskej republiky č. 42/1994 Z. z., zákona Národnej rady Slovenskej republiky č. 248/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 250/1994 Z. z., zákona Národnej rady Slovenskej republiky č. 202/1995 Z. z., zákona Národnej rady Slovenskej republiky č. 207/1995 Z. z., zákona Národnej rady Slovenskej republiky č. 265/1995 Z. z., zákona Národnej rady Slovenskej republiky č. 285/1995 Z. z., zákona Národnej rady Slovenskej republiky č. 160/1996 Z. z., zákona Národnej rady Slovenskej republiky č. 168/1996 Z. z., zákona č. 143/1998 Z. z., nálezu Ústavného súdu Slovenskej republiky č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 441/2001 Z. z., zákona č. 490/2001 Z. z., zákona č. 507/2001 Z. z., zákona č. 139/2002 Z. z., zákona č. 422/2002 Z. z., zákona č. 190/2003 Z. z., zákona č. 430/2003 Z. z., zákona č. 510/2003 Z. z., zákona č. 515/2003 Z. z., zákona č. 534/2003 Z. z., zákona č. 364/2004 Z. z., zákona č. 533/2004 Z. z., zákona č. 656/2004 Z. z., zákona č. 570/2005 Z. z., zákona č. 650/2005 Z. z., zákona č. 211/2006 Z. z., zákona č. 224/2006 Z. z., zákona č. 250/2007 Z. z., zákona č. 547/2007 Z. z., zákona č. 666/2007 Z. z., zákona č. 86/2008 Z. z., zákona č. 245/2008 Z. z., zákona č. 298/2008 Z. z., zákona č. 445/2008 Z. z., zákona č. 479/2008 Z. z., zákona č. 491/2008 Z. z., zákona č. 8/2009 Z. z., zákona č. 70/2009 Z. z., zákona č. 72/2009 Z. z., zákona č. 191/2009 Z. z., zákona č. 206/2009 Z. z., zákona č. 387/2009 Z. z., zákona č. 465/2009 Z. z., zákona č. 513/2009 Z. z., zákona č. 60/2010 Z. z., zákona č. 433/2010 Z. z., zákona č. 547/2010 Z. z., zákona č. 313/2011 Z. z., zákona č. 362/2011 Z. z., zákona č. 79/2012 Z. z., zákona č. 96/2012 Z. z., zákona č. 31/2013 Z. z., zákona č. 80/2013 Z. z., zákona č. 94/2013 Z. z., zákona č. 299/2013 Z. z., zákona č. 388/2013 Z. z., zákona č. 417/2013 Z. z., zákona č. 474/2013 Z. z., zákona č. 1/2014 Z. z., zákona č. 204/2014 Z. z., zákona č. 374/2014 Z. z., zákona č. 397/2015 Z. z., zákona č. 430/2015 Z. z., zákona č. 125/2016 Z. z., zákona č. 311/2016 Z. z, zákona č. 315/2016 Z. z., zákona č. 393/2019 Z. z., zákona č. 338/2020 Z. z., zákona č. 146/2021 Z. z., zákona č. 412/2021 Z. z., zákona č. 246/2022 Z. z., zákona č. 183/2023 Z. z., zákona č. 330/2023 Z. z., zákona č. 40/2024 Z. z. a zákona č. 166/2024 Z. z. sa mení a dopĺňa takto:
1. Za § 5 sa vkladajú § 5a a 5b, ktoré vrátane nadpisu pod § 5a znejú:
„§ 5a
Páchateľ
(1) Páchateľ priestupku je ten, kto priestupok spáchal sám.
(2) Páchateľom priestupku môže byť len fyzická osoba.
§ 5b
Ak bol priestupok spáchaný spoločným konaním dvoch alebo viacerých páchateľov, zodpovedá každý z nich, ako keby priestupok spáchal sám.“. 
2. V § 11 sa odsek 1 dopĺňa písmenom e), ktoré znie:
„e) menšie obecné služby.“.
3. Za § 15 sa vkladá § 15a, ktorý vrátane nadpisu znie:
„§ 15a
Menšie obecné služby
(1) Menšie obecné služby možno uložiť v rozsahu od 20 do 150 hodín. 
(2) Menšie obecné služby je páchateľ povinný vykonať v určenom rozsahu najneskôr do jedného roka od nadobudnutia právoplatnosti rozhodnutia o priestupku. Do doby výkonu menších obecných služieb sa nezapočítava čas výkonu nepodmienečného trestu odňatia slobody.
(3) Menšie obecné služby správny orgán neuloží, ak je páchateľ dlhodobo práceneschopný alebo invalidný. Na účel preukázania skutočností podľa predchádzajúcej vety je páchateľ povinný správnemu orgánu predložiť príslušné doklady.   
(4) Menšie obecné služby páchateľ vykonáva spravidla v územnom obvode obce,  
v ktorej má bydlisko alebo v ktorej sa zdržiava. Ak nie je možné vykonať menšie obecné služby v tomto územnom obvode, môžu sa vykonať aj mimo tohto územného obvodu, ak to nie je prekážkou riadneho výkonu tejto sankcie.
(5) Menšie obecné služby vykonáva páchateľ pre obec, jej rozpočtovú organizáciu alebo príspevkovú organizáciu, a to osobne a vo svojom voľnom čase bez nároku na odmenu, v rozsahu najmenej 10 hodín za kalendárny mesiac.“.
4. V § 19 sa za odsek 4 vkladá nový odsek 5, ktorý znie:
„(5) Menšie obecné služby možno mladistvému uložiť v rozsahu od 10 do 75 hodín. Menšie obecné služby nesmú vzhľadom na svoju povahu alebo okolnosti, za ktorých sa vykonávajú, ohrozovať zdravie, bezpečnosť alebo mravný vývoj mladistvých.“.
Doterajší odsek 5 sa označuje ako odsek 6.
5. § 19 sa dopĺňa odsekom 7, ktorý znie:
„(7) Mladistvému možno v konaní o priestupku uložiť sankciu menších obecných služieb aj na návrh orgánu sociálnoprávnej ochrany detí a sociálnej kurately3ae).“.
Poznámka pod čiarou k odkazu 3ae znie:
„3ae) § 17 ods. 1 písm. g) štvrtý bod zákona č. 305/2005 Z. z. v znení zákona č. .../2024 Z. z.“.
6. § 50 vrátane nadpisu znie:
„§ 50
Priestupky proti majetku
(1) Priestupku sa dopustí ten, kto úmyselne spôsobí škodu na cudzom majetku
a) krádežou,
b) spreneverou,
c) podvodom,
d) zatajením veci alebo
e) poškodením veci z takého majetku;
alebo sa o takéto konanie pokúsi.

(2) Priestupku sa dopustí aj ten, kto úmyselne zosnoval alebo riadil spáchanie priestupku podľa odseku 1, naviedol iného na spáchanie priestupku podľa odseku 1, požiadal iného, aby spáchal priestupok podľa odseku 1, alebo poskytol inému pomoc na spáchanie priestupku podľa odseku 1, najmä zadovážením prostriedkov, odstránením prekážok, radou, utvrdzovaním v predsavzatí alebo sľubom pomôcť po spáchaní priestupku podľa odseku 1. 
(3) Za priestupok podľa odsekov 1 a 2 možno uložiť pokutu do 1 400 eur, v blokovom konaní do 500 eur a v rozkaznom konaní do 1 000 eur. 
(4) Ak sa páchateľ v priebehu 12 mesiacov dopustí priestupku podľa odseku 1 alebo 2 opakovane, možno mu uložiť pokutu až do výšky 2 000 eur a v rozkaznom konaní do výšky 1 500 eur.“. 
7. § 74 sa dopĺňa odsekmi 3 až 6, ktoré znejú: 
„(3) Správny orgán môže vyhotoviť z priebehu ústneho pojednávania na účely konania o priestupku zvukový záznam. Správny orgán o tejto skutočnosti vopred upovedomí osoby prítomné na ústnom pojednávaní. Vyhotovený zvukový záznam sa uchová na nosiči dát, ktorý sa po skončení ústneho pojednávania pripojí k administratívnemu spisu. 
(4) Osoba prítomná na ústnom pojednávaní môže z priebehu ústneho pojednávania vyhotovovať zvukový záznam; o tejto skutočnosti vopred upovedomí správny orgán a osoby prítomné na ústnom pojednávaní. 
(5) Správny orgán môže vyhotovovanie zvukového záznamu zakázať
a) ak by to rušilo priebeh ústneho pojednávania, 
b) ak sa prejednávajú utajované skutočnosti8d) alebo skutočnosti tvoriace tajomstvo chránené osobitným zákonom,  
c) v prípade iného dôležitého záujmu osoby prítomnej na ústnom pojednávaní.
(6) Vyhotovovanie obrazových záznamov alebo obrazovo-zvukových  záznamov z ústneho pojednávania nie je prípustné.“.  
Poznámka pod čiarou k odkazu 8d znie:
„8d) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“.
8. § 88b vrátane nadpisu nad paragrafom znie:
„Osobitné ustanovenia o výkone sankcie menších obecných služieb
§ 88b
(1) Len čo sa stane právoplatným rozhodnutie o priestupku, podľa ktorého sa majú menšie obecné služby vykonať, správny orgán zašle obci, v ktorej územnom obvode má páchateľ menšie obecné služby vykonať, oznámenie o uložení sankcie menších obecných služieb.
(2) Oznámenie podľa odseku 1 obsahuje
a) označenie páchateľa v rozsahu meno a priezvisko, dátum narodenia, adresa trvalého pobytu alebo adresa bydliska,
b) označenie rozhodnutia o priestupku, dátum jeho vydania a dátum nadobudnutia jeho právoplatnosti,
c) označenie obce, v ktorej územnom obvode sa majú menšie obecné služby vykonať,
d) rozsah uložených menších obecných služieb,
e) lehotu, v ktorej sa má páchateľ dostaviť osobne na obec. 
(3) Na účely výkonu menších obecných služieb je páchateľ povinný v lehote určenej v rozhodnutí o priestupku dostaviť sa osobne na obec, v územnom obvode ktorej má menšie obecné služby vykonať. Ak sa páchateľ v lehote podľa predchádzajúcej vety na obec nedostaví, obec o tejto skutočnosti bezodkladne informuje správny orgán.
(4) Obec je povinná zabezpečiť pre páchateľa výkon menších obecných služieb v rozsahu uvedenom v oznámení podľa odseku 1. 
(5) Ak páchateľ nesplní povinnosť podľa odseku 3 alebo nevykoná menšie obecné služby v rozsahu určenom v rozhodnutí o priestupku, správny orgán rozhodne o premene sankcie menších obecných služieb alebo jej zvyšku na pokutu. Pokuta sa ukladá vo výške, ktorú dovoľoval uložiť tento alebo osobitný zákon účinný v čase spáchania priestupku; podľa neskoršieho zákona iba vtedy, ak je to pre páchateľa priaznivejšie. V prípade mladistvého páchateľa ustanovenie § 19 ods. 3 platí rovnako. Na určenie výšky pokuty sa primerane použije § 12 ods. 1. Pri určení výšky pokuty správny orgán prihliada na rozsah už vykonaných menších obecných služieb.
(6) Proti rozhodnutiu o premene sankcie menších obecných služieb alebo jej zvyšku na pokutu nemožno podať opravný prostriedok. Toto rozhodnutie je preskúmateľné súdom. Rozhodnutie o premene sankcie menších obecných služieb alebo jej zvyšku na pokutu sa doručuje páchateľovi a v prípade mladistvého páchateľa aj orgánu sociálnoprávnej ochrany detí a sociálnej kurately; správny orgán zároveň zašle oznámenie o vydaní tohto rozhodnutia obci, v ktorej územnom obvode mal páchateľ menšie obecné služby vykonať. Na výkon rozhodnutia o premene sankcie menších obecných služieb alebo jej zvyšku na pokutu sa vzťahujú ustanovenia tohto zákona a správneho poriadku o výkone rozhodnutia rovnako.
(7) Správny orgán môže na základe žiadosti páchateľa upustiť od výkonu menších obecných služieb alebo ich zvyšku, ak páchateľ v dôsledku zmeny zdravotného stavu, ktorý si úmyselne neprivodil v priebehu výkonu tejto sankcie, alebo z iných závažných dôvodov, nie je schopný menšie obecné služby vykonať. Pri mladistvom páchateľovi môže žiadosť podať aj jeho zákonný zástupca alebo orgán sociálnoprávnej ochrany detí a sociálnej kurately. Ak bolo upustené od výkonu menších obecných služieb alebo ich zvyšku, považujú sa za vykonané dňom, kedy bolo rozhodnutie o upustení od výkonu menších obecných služieb alebo ich zvyšku doručené páchateľovi. Rozhodnutie o upustení od výkonu menších obecných služieb alebo ich zvyšku obsahuje výrok a odôvodnenie, proti tomuto rozhodnutiu sa nemožno odvolať. Rozhodnutie o upustení od výkonu menších obecných služieb alebo ich zvyšku sa doručuje páchateľovi, obci, v ktorej územnom obvode mal páchateľ menšie obecné služby vykonať  a v prípade mladistvého páchateľa aj orgánu sociálnoprávnej ochrany detí a sociálnej kurately. Na rozhodnutie o upustení od výkonu menších obecných služieb alebo ich zvyšku sa nevzťahuje správny poriadok.
(8) Obec bezodkladne, najneskôr po uplynutí jedného roka od nadobudnutia právoplatnosti rozhodnutia, podľa ktorého sa majú menšie obecné služby vykonať, oznámi správnemu orgánu  ukončenie menších obecných služieb, ktoré páchateľ vykonával a predloží správu o ich priebehu. V prípade mladistvého páchateľa správny orgán zašle správu podľa predchádzajúcej vety orgánu sociálnoprávnej ochrany detí a sociálnej kurately.
(9) Vykonávaním menších obecných služieb nevzniká páchateľovi pracovný pomer ani iný obdobný pracovný vzťah.
(10) Obec, rozpočtová organizácia alebo príspevková organizácia, ktorej je obec zriaďovateľom, je oprávnená na účely zabezpečenia výkonu menších obecných služieb spracúvať a poskytovať osobné údaje páchateľa v rozsahu meno, priezvisko, dátum narodenia, adresa trvalého pobytu alebo adresa bydliska, ako aj údaje týkajúce sa výkonu menších obecných služieb. Na spracovanie a poskytovanie osobných údajov nie je potrebný súhlas páchateľa.
(11) Vo veciach bezpečnosti a ochrany zdravia pri práci sa primerane použijú ustanovenia o povinnostiach zamestnávateľa, právach a povinnostiach zamestnancov a inšpekcii práce podľa Zákonníka práce a iných všeobecne záväzných právnych predpisov.
(12) Náklady spojené s výkonom menších obecných služieb znáša páchateľ sám; to neplatí ohľadom nákladov na pracovné náradie, materiál a osobné ochranné pracovné prostriedky potrebné na výkon práce, ktoré znáša obec, rozpočtová organizácia alebo príspevková organizácia, ktorej je obec zriaďovateľom.“
Čl. II
Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 330/2007 Z. z., zákona č. 643/2007 Z. z., zákona č. 215/2008 Z. z., zákona č. 466/2008 Z. z., zákona č. 317/2009 Z. z., zákona č. 180/2011 Z. z., zákona č. 185/2014 Z. z., zákona č. 219/2014 Z. z., zákona č. 310/2014 Z. z., zákona č. 131/2015 Z. z., zákona č. 175/2015 Z. z., zákona č. 378/2015 Z. z., zákona č. 91/2016 Z. z., zákona č. 125/2016 Z. z., zákona č. 351/2017 Z. z., zákona č. 61/2018 Z. z., zákona č. 177/2018 Z. z., zákona č. 231/2019 Z. z., zákona č. 89/2020 Z. z., zákona č. 331/2020 Z. z., zákona č. 310/2021 Z. z., zákona č. 418/2021 Z. z., zákona č. 199/2022 Z. z., zákona č. 232/2022 Z. z., zákona č. 345/2022 Z. z., zákona č. 376/2022 Z. z., zákona č. 50/2023 Z. z., zákona č. 192/2023 Z. z., zákona č. 40/2024 Z. z. a zákona č. 176/2024 Z. z. sa dopĺňa takto:
§ 17 ods. 1 písm. g) sa dopĺňa štvrtým bodom, ktorý znie:
„4. navrhuje uložiť mladistvému sankciu menších obecných služieb, ak je to vzhľadom na osobu mladistvého vhodné a účelné,13c)“.
Poznámka pod čiarou k odkazu 13c znie:
„13c) § 19 ods. 6 zákona Slovenskej národnej rady č. 372/1990 Zb. v znení zákona č. .../2024 Z. z.“.
ČL. III
Tento zákon nadobúda účinnosť 1. januára 2025. 

